Torill Selsvold Nyborg

Torill Selsvold Nyborg (født 1951) er en norsk misjonær, sykepleier og politiker som representerer Kristelig Folkeparti. Hun var fylkesordfører i Hordaland og ble valgt som første vara til Stortinget for Krf i Hordaland i 2017. Fra 24. januar 2020 og ut stortingsperioden i 2021 var hun fast møtende vara for samferdselsminister Knut Arild Hareide.

Nyborg er oppvokst i Ålvik i Kvam i Hardanger. Hun var misjonær i Arequipa i Peru fra 1977 til 1982. 

I 1995 til 1999 gikk hun inn i Hordaland fylkesting som leder for kultur- og helseutvalget. I andre halvdel av perioden 1999–2003 var Nyborg fylkesvaraordfører i Hordaland. Hun ble valgt til fylkesordfører i fylket første gang fra 2003–2007 og ble med dette den første kvinnelige fylkesordføreren i Hordaland, og den første i stillinga som representerte KrF. 

Nyborg ble gjenvalgt fra 2007–2011 og fra 2011 til 2015 var hun gruppeleder for KrF på fylkestinget. 

Torill Selsvold Nyborg har engasjert seg sterkt i kampen for større regioner, og har vært leder av Vestlandsrådet. Hun tok i 2005 imot Øyvind Heitmann fra Republikken Gulating som også arbeider for sterkere selvstyre på Vestlandet. Hun er også kjent for sitt arbeid for en ny jernbane i Hordaland. Nyborg ble i 2005 valgt som 2. vara til Stortinget for Hordaland KrF og i 2017 første vara.

Torill Selsvold Nyborg var gift med Geir Magnus Nyborg.

 Referanser 

 Eksterne lenker 


 Hordaland fylkeskommune 
 Hordaland KrF 




Kategori:Fylkesordførere i Hordaland
Kategori:KrF-politikere i Hordaland
Kategori:Norske misjonærer
Kategori:Lutherske misjonærer
Kategori:Misjonærer i Peru
Kategori:Personer fra Kvam kommune
Kategori:Fylkesordførere fra KrF
Kategori:Vararepresentanter til Stortinget